OpenLLM-France/wikimedia huggingface dataset:
# Els olchis

Els olchis (originalment en anglès, The Ogglies) és una pel·lícula alemanya d'animació del 2021, dirigida per Toby Genkel i Jens Møller. En la història, els olchis, uns éssers que fan pudor, aterren a l’abocador de Pestilàndia, on se senten com a causa, però tindran el repte de salvar la ciutat. S'ha doblat al català.

## Sinopsi

Els olchis busquen un lloc on viure, però fan tanta pudor que no són benvinguts enlloc. La majoria d’humans no els volen perquè aquests animalons es deleixen pels excrements. Quan el drac de la família aterra a l'abocador de Pestilàndia, els olchis per fi se senten com a casa. Amb tot, encara hauran de demostrar al veïnat que junts poden salvar la ciutat.

## Referències

* 1 2 «Els olchis». Cinema en Català. [Consulta: 27 març 2022].
* ↑ «Novetats en català a les sales de cinema: divendres s'hi estrenen el Docs de setembre 'Com jo vulgui (As I want)' i els films 'Els olchis' i 'La metamorfosi dels ocells'». Generalitat de Catalunya. [Consulta: 27 març 2022].
# La Masia (desambiguació)

«La Masia» té aquests significats:
* La masia (Miró), pintura de Joan Miró
* La masia de 1907, reality show emès per TV3 (2007).
* Instal·lacions:
* Topònims:
** La Masia, residència del planter del FC Barcelona, a Barcelona
** Escola La Masia, escola cooperativa de Museros, a l'Horta Nord
** La Masia (Hortoneda), partida rural del municipi de Conca de Dalt, al Pallars Jussà
** La Masia de Carruano, barri del municipi de Les Coves de Vinromà, a la Plana Alta
** La Masia Blanca (El Vendrell), al Baix Penedès
** Jaciment arqueològic de la Masia
** Camps de la Masia (Vilanova), camps de conreus abandonats del municipi de Conca de Dalt, al Pallars Jussà
** Rasa de la Masia, afluent del Torrent d'Aigüesvives, al Solsonès
** Masies:
*** La Masia (l'Alzina), masia del municipi de Sant Esteve de la Sarga, al Pallars Jussà
*** La Masia (Castellar de la Ribera), masia del municipi de Castellar de la Ribera, al Solsonès
*** La Masia Cremada, masia del municipi de Pinell de Solsonès, al Solsonès
*** La Masia Blanca (Vilaür), una masia del municipi de Vilaür (Alt Empordà)
# Höslita

La höslita és un mineral de la classe dels fosfats.

## Característiques

La höslita és un vanadat de fórmula química Fe$^{3+}$₃(VO₄)₂(SO₄)(OH)(H₂O)₄·3H₂O. Va ser aprovada com a espècie vàlida per l'Associació Mineralògica Internacional l'any 2022, i encara resta pendent de publicació. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del departament de mineralogia i petrologia del Museu Nacional de Praga, a la República Txeca, amb el número de catàleg: p1p 30/2021.

## Formació i jaciments

Va ser descoberta a la mineralització d'urani de Struhadlo, a la localitat de Bezděkov del districte de Klatovy (Regió de Plzeň, República Txeca). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Höslite» (en anglès). Mindat. [Consulta: 9 juny 2022].
# Lovers in Japan

«Lovers in Japan» és una cançó de l'àlbum Viva la Vida or Death and All His Friends del grup anglès Coldplay. Fou publicada com a quart senzill d'aquest treball el 4 de novembre de 2008. La versió llançada fou la "Osaka Sun Mix", que també fou inclosa en l'EP Prospekt's March i també en fou el seu primer senzill.
Al Regne Unit no va aconseguir entrar a la llista de senzills però si que ho va fer en les llistes estatunidenca i japonesa, arribant a les posicions 65 i 41 respectivament. Els mitjans especialitzats van valorar positivament la cançó, destacant la melodia, el so del piano i els riffs de la guitarra.
El videoclip del senzill fou publicat el 31 d'octubre de 2008 a la botiga virtual iTunes Store, i estigué disponible de franc durant la primera setmana en alguns països. Sota la direcció de Mat Whitecross i filmat a Londres, el videoclip va utilitzar la versió "Osaka Sun Mix" de la cançó.

## Llista de cançons

* "Lovers in Japan" − 3:57 (Versió àlbum)
** "Lovers in Japan/Reign of Love" − 6:51 (Inclosa en l'àlbum)
* "Lovers in Japan" (Versió acústica) − 3:44 (Cançó extra per reserva digital)
* "Lovers in Japan" (Osaka Sun Mix) − 3:58 (Versió de Prospekt's March)

### CD promocional

* "Lovers in Japan" (Osaka Sun Mix) − 3:57

## Referències

* ↑ «Coldplay Charts & Awards» (en anglès). Allmusic. [Consulta: 6 gener 2012].
* ↑ «Coldplay — Lovers in Japan» (en anglès). Yahoo!. [Consulta: 10 gener 2012].

## Enllaços externs

* Lovers in Japan a WikiColdplay (anglès)
# Feleknas Uca

Feleknas Uca (Celle, Alemanya, 17 de setembre de 1976) és una política iazidita. De 1999 a 2009, va ser eurodiputada per L'Esquerra en representació d'Alemanya. Feleknas Uca va ser, de fet, l'única parlamentària iazidita del món fins a les eleccions iraquianes de 2005. El juny de 2015 va ser elegida diputada a la Gran Assemblea Nacional de Turquia per la circumscripció de Diyarbakır.

## Biografia

Feleknas Uca va néixer a Celle (Baixa Saxònia) en el si d'una família iazidita immigrant originària de Turquia. Va estudiar a l'escola de Celle abans de convertir-se en assistent de metge. Feleknas Uca va viure a Celle fins al juliol de 2014, quan es va traslladar a la ciutat turca de Diyarbakır.

### Parlament Europeu

El 1999, amb 22 anys, va ser escollida eurodiputada de Die Linkspartei en el cinquè Parlament Europeu (1999-2004). Va ser membre de les comissions parlamentàries de Cultura, Educació i Mitjans de Comunicació i Igualtat d'Oportunitats. Va mantenir estrets vincles amb grups prokurds a Turquia. Va ser membre de la comissió parlamentària mixta UE-Turquia.
El 2004 Uca va caure fins al setè lloc en la llista de Die Linkspartei per a les eleccions europees. No obstant això, el partit va experimentar un lleuger augment del percentatge de vots i de nou va poder entrar a l'Eurocambra. Durant el seu període al Parlament Europeu, va causar controvèrsia a Turquia per les seves postures prokurdes. El 2005, el Partit Democràtic Popular kurd va ser investigat per la policia turca a causa d'un discurs d'Uca en kurd en què va demanar disminuir el llindar electoral del 10%, declarar una amnistia general i suspendre totes les accions militars.
Uca va abandonar el Parlament Europeu el 2009. El 2012 va ser detinguda a l'Aeroport Internacional Atatürk per dur una gran quantitat de vitamines B-1, suposadament destinada a presos kurds. Per aquest motiu, va ser deportada a Alemanya.

### Turquia

El juliol de 2014 Uca es va establir a Diyarbakır, la ciutat kurda més gran de Turquia. El 7 d'abril de 2015 Uca va ser nomenada candidata iazidita del Partit Democràtic Popular per les eleccions legislatives del juny de 2015. La Junta Electoral Central de Turquia va anunciar que havia estat escollida a la Gran Assemblea Nacional de Turquia. La premsa turca va destacar que era la primera parlamentària iazidita, juntament amb Ali Atalan.

## Referències

* ↑ «6th parliamentary term | Feleknas UCA | MEPs | European Parliament» (en anglès). [Consulta: 24 juliol 2020].
* ↑ «World's first Yazidi MP on her way to Turkish parliament - POLITICS». [Consulta: 28 gener 2017].
* ↑ «Còpia arxivada». Arxivat de l'original el 2015-06-23. [Consulta: 27 gener 2017].
* ↑ «Turkey’s first Roma and Yazidi representatives to enter parliament - RIGHTS». [Consulta: 28 gener 2017].

## Enllaços externs

* Feleknas Uca - Lloc web oficial
# Jordi Bosch i Garcia

Jordi Bosch i Garcia (El Masnou, 1972) és un enginyer de telecomunicacions per la Universitat Politècnica de Catalunya (UPC).
Executiu de General Electric fins al 2003, va formar part dels governs tripartits de la Generalitat de Catalunya primer com a director-gerent del Centre de Telecomunicacions i Tecnologies de la Informació, i després com a secretari de Telecomunicacions i Societat de la Informació. Actualment és responsable de l'àrea digital de l'empresa Mediapro. També ha emprès amb altres socis dos projectes empresarials a l'entorn de la internacionalització i dels continguts. A Jordi Bosch li va tocar viure de prop el reconeixement del domini .cat des del Govern. En el seu pas pel sector públic va influir i transformar la manera com l'administració catalana adquiria el serveis tecnològics.
Els governs tripartits van prioritzar que Internet, la TDT i la telefonia mòbil arribessin a la gran majoria de nuclis de població de Catalunya. “També vam fer arribar banda ampla als 1.700 polígons industrials de Catalunya que el 2006 en una majoria encara no disposaven d'aquest servei. El projecte estrella, però, va ser la iniciativa de Xarxa Oberta, que pretenia trencar la verticalització del sector de les telecomunicacions —segregant la infraestructura dels operadors de serveis— per tal de ser més eficients en les inversions per fer arribar la fibra òptica arreu del país i potenciant la competència. Una visió moderna, independent i de país, que amb el canvi polític es va veure en risc de desaparèixer tot i que finalment se n'ha salvat alguna cosa", afirma Bosch.

## Referències

* ↑ «Jordi Bosch». Saül Gordillo, 05-02-2015.
* ↑ Gordillo, Saül. Sobirania.cat. Primera edició. Arenys de Mar: Crea't Edicions, Juny de 2014, p. 174, 175 i 185. ISBN 978-84-942772-0-7. Arxivat 2015-03-27 a Wayback Machine.
# Els padrins

* Per a altres significats, vegeu «Els padrins (pel·lícula de 1990)».
Els padrins (títol original en anglès: Best Men) és una pel·lícula estatunidenca de Tamra Davis estrenada el 1997 i doblada al català.

## Argument

Buzz, Teddy, Sol i Billy van a recollir el seu amic Jesse, que surt de la presó per casar-se el mateix dia. De camí, deixen Billy per a una carrera, s'aturen al banc de la seva petita ciutat i... cauen en ple robatori. Descobreixen aleshores que el famós "Hamlet", mena de Robin Hood emmascarat, buscat per totes les policies, no és altre que Billy, boig per Shakespeare i en conflicte obert amb el seu pare, xèrif de la localitat! Amb Buzz, antic boina verda, decideixen continuar junts per treure Billy d'allà.

## Repartiment

* Dean Cain: Buzz
* Andy Dick: Teddy
* Sean Patrick Flanery: Billy
* Mitchell Whitfield: Sol
* Luke Wilson: Jesse
* Fred Ward: el xèrif Phillips
* Raymond J. Barry: Hoover
* Drew Barrymore: Hope
* Brad Dourif: The Vet
* Tracy Fraim: Cuervo

## Referències

* ↑ Els padrins
* ↑ «Best Men» (en anglès). Allociné.
# La Masia Blanca

«La Masia Blanca» té aquests significats:
* La Masia Blanca (Vilaür). Veïnat del municipi de Vilaür (Alt Empordà)
* La Masia Blanca (El Vendrell). Nucli del municipi de el Vendrell (Baix Penedès)
# Höşmerim

Höşmerim són unes postres de formatge a la cuina turca, fetes a base de cert formatge especial sense sal, sèmola, llet, sucre comú, mantega i aigua. Una recepta tradicional esmenta mel en comptes de sucre i kaymak per reemplaçar la llet.

## Preparació

La mantega es fon en una paella o una olla i se li afegeix la sèmola. Es cuina fins al canvi de color. En una olla es barreja la llet amb aigua i sucre i al bullir aquest xarop s'afegeix a la sèmola preparada. El ques (ill) o es ratlla dins d'aquesta barreja s'escalfa i se segueix cuinant fins a fondre el formatge totalment. Es serveix en recipients individuals i quan es refreda l'adornen amb ametlles filetejades i torrades.

## Consum

Aquestes postres és típic de la Regió de la Màrmara, de Turquia, especialment de la Província de Balıkesir. No acostumat molt la seva elaboració casolana a les cuines de les altres parts del país, generalment es troba a la venda en supermercats tant en forma industrial (veure foto) o artesana.

## Vegeu també

* Peynir helvası

## Referències

* ↑ James Bainbridge. Lonely Planet Turkey. Lonely Planet, 15 setembre 2010, p. 490–. ISBN 978-1-74220-386-7.
* ↑ Turkish folk culture researches. Kültür Bakanlığı, 1991.

## Enllaços externs

* Imatges de "höşmerim"
* «Why can't höşmerim be as cool as cheesecake?» en "Gastronomika, Wikipedia for Anatolian food" Arxivat 2015-10-09 a Wayback Machine.
# Josep Llobet Navarro

Josep Llobet (Gavà, 22 de setembre de 1963) és un polític català del Partit Popular, diputat al Parlament de Catalunya en la VII, VIII, IX i X Legislatures.

## Biografia

Llicenciat en dret, és funcionari de l'administració civil de l'Estat. A les eleccions municipals espanyoles de 1995 fou escollit regidor de Gavà, on ha estat portaveu del grup municipal popular. Ha estat vocal de la Comissió Informativa de Territori i Sostenibilitat de la Diputació de Barcelona i assessor del Delegat del Govern Espanyol a Catalunya.
Ha estat elegit diputat a les eleccions al Parlament de Catalunya de 2003, 2006 i 2010. Ha estat portaveu adjunt de la Junta de Portaveus. El 2011 deixà el seu escó quan fou nomenat vicepresident tercer de la Diputació de Barcelona.

## Referències

* ↑ «Fitxa al Parlament de Catalunya». Arxivat de l'original el 2015-09-24. [Consulta: 23 desembre 2012].
* ↑ «Fitxa de la Diputació de Barcelona». Arxivat de l'original el 2015-09-23. [Consulta: 3 agost 2015].
* ↑ Los populares Alberto Fernández Díaz y Josep Llobet serán los vicepresidentes primero y tercero de la Diputación de Barcelona, El Periódico, 18 de juny de 2011
# Epicrionops marmoratus

Epicrionops marmoratus és una espècie d'amfibis gimnofions de la família Rhinatrematidae. Va ser descrit per Edward Harrison Taylor el 1968. Es relativament rar.

## Distribució

Només es coneixia de la localitat tipus (Santo Domingo de los Colorados) i de prop de Mindo, Pichincha, Equador a un altitud d'uns 1500 m. El 2022 se'l va observar per primera vegada a Colòmbia.
Viu en boscos de muntanya; no se sap si pot adaptar-se o no a l'alteració antròpica del seu hàbitat forestal. Pondrien els ous a terra, després de badar, les larves caurien als rierols per completar el seu desenvolupament.

## Referències

* ↑ Taylor, Edward Harrison. The caecilians of the world: a taxonomic review (en anglès). Lawrence: University of Kansas Press, 1968 [Consulta: 16 desembre 2022].
* 1 2 Fernández-Roldán, Juan David; Lynch, John D.; Medina Rangel, Guido Fabian «Rediscovery of the marbled caecilian Epicrionops marmoratus and first record from Colombia». Herpetological Bulletin. British Herpetological Society, 161, pàg. 34-36. DOI: 10.33256/hb161.3436.
* ↑ Frost, Darrel R. «Epicrionops marmoratus Taylor, 1968» (en anglès). Amphibian Species of the World: an Online Reference, 2022. DOI: 10.5531/db.vz.0001.
* ↑ SSC Amphibian Specialist Group «Marbled Caecilian Epicrionops marmoratus» (en anglès). Llista Vermella de la UICN, 2019. DOI: 10.2305/IUCN.UK.2019-3.RLTS.T59642A98656481.en.
# Lagartos

Lagartos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 207 | 178 | 166 | 147 |
# Hörður Grímkelsson

Hörður skáld Grímkelsson (Hordhur, 935 – 983) fou un skald viking d'Úlfljótsvatn, al Comtat d'Árnessýsla, Islàndia.(1)(2) És el protagonista de la Saga Hardar ok Hólmverja.(3) Era fill de Grímkell Bjarnason (n. 910), un colon noruec procedent d'Orkdal, i de Signý Valbrandsdóttir (907 - 950), filla de Valbrandur Valþjófsson (n. 880) d'Emðalfell, Reynivellir, Kjósarsýsla.(4) Signý havia estat casada abans amb Þorgeir Finnsson (n. 903) i tingué un fill d'aquesta relació, Grímur Þorgeirsson (n. 932).(5)
Segons la saga, Hörður visqué a l'illa d'Hólmi i esdevingué un cap important de l'àrea de Hvalfjördur, però el van proscriure i va dirigir un grup viking conegut com a Hólmverjar, que devastà l'illa; en acabant fou traït i assassinat durant una presumpta treva. La saga esmenta que abans de caure en el camp de batalla, matà tretze dels seus atacants. La seua esposa, Helga Haraldsdóttir, era filla d'un jarl de Noruega que, a la mort del seu marit, va fugir del país amb els seus dos fills.

## Enllaços externs

* Saga Harðar ok Hólmverja
# Heinrich Scheel

Heinrich Karl Scheel (Heinrihs Kārlis Šēls en letó) (Hamburg, 17 de maig de 1829 - Riga, 13 d'abril de 1909) va ser un arquitecte alemany bàltic que va viure i treballar a Riga. És considerat un dels arquitectes més importants del segle xix a Riga, on va dissenyar més de 40 edificis públics.

## Biografia

Scheel va néixer el 17 de maig de 1829. El 1847 va iniciar els seus estudis a l'Acadèmia Imperial de les Arts de Sant Petersburg i el 1851, després de graduar-se, va convertir-se en deixeble de l'arquitecte i professor universitari Ludwig Bohnstedt. El 1853 va supervisar la construcció del Gran Gremi (de l'arquitecte K. Bejne). Entre 1860 i 1862, juntament amb F.Hess va supervisar la construcció de l'Òpera Nacional de Letònia (de l'arquitecte L.Bohnstedt). El 1862 va convertir-se en professor de l'Acadèmia Imperial de les Arts de Sant Petersburg, tot i que el seu estudi seguia sent a Riga.
En la segona meitat del segle xix, Henrich Scheel va dissenyar edificis a Riga, Ventspils i també a Estònia i també va restaurar diverses habitacions del Palau de Jelgava. El 1899 juntament amb Friedrich Scheefel va crear el seu propi estudi Scheel&Scheefel, que va esdevenir pioner en el disseny d'edificis d'Art Noveau a Riga.
Va morir el 13 d'abril de 1909 a Riga. Es troba enterrat al Gran Cementiri.

## Estil

Heinrich Scheel va treballar fonamentalment amb un estil eclèctic, i molts vídeos foren dissenyats amb formes neoclàssiques però també utilitzava el neogòtic o una mescla de tots dos. A principis del segle XX va ser un dels primers arquitectes a utilitzar l'estil Art Nouveau.
* Edifici de l'ambaixada alemanya a Riga
* Edifici de l'ambaixada d'Eslovàquia a Riga
* Edifici a la Plaça de la Cúpula a Riga

## Referències

* ↑ «Heinrihs Šēls» (en letó). jugendstils.riga. [Consulta: 31 gener 2015].
# Luigi Cevenini

Luigi Cevenini (13 de març de 1895 - 23 de juliol de 1968) fou un futbolista italià de la dècada de 1920.
Fou 29 cops internacional amb la selecció italiana.
Pel que fa a clubs, defensà els colors de l'Internazionale.
Quatre germans seus també foren futbolistes: Aldo Cevenini I, Mario Cevenini II, Cesare Cevenini IV i Carlo Cevenini V.

## Palmarès
### Internazionale

* Lliga italiana de futbol: 1919-20

### Novese

* Lliga italiana de futbol: 1921-22

### Itàlia

* Campionat de l'Europa Central de futbol: 1927-30

## Referències

* ↑ «Cevenini, Luigi» (en italian). FIGC. Arxivat de l'original el 24 de setembre 2015. [Consulta: 24 agost 2015].
* ↑ International Goal Scoring Record a rsssf
* ↑ «Luigi Cevenini». Inter F.C.. [Consulta: 24 agost 2015].
* ↑ «Gli eroi in bianconero: Luigi CEVENINI» (en italian). Tutto Juve, 16-03-2015. [Consulta: 24 agost 2015].
# Enric Ramon Fajarnés

Enric Ramón Fajarnés (Santiago de Compostel·la, 1929 - Eivissa, 13 de setembre de 2020) va ser un advocat i polític eivissenc, net d'Enric Fajarnés Tur.

## Trajectòria

Va néixer accidentalment a Galícia, el 1931 va tornar a Eivissa amb la seva família. Es llicencià en dret per la Universitat de Barcelona, i durant el servei militar va fer de comandant de complement a l'illa de Cabrera. El 1962 fou lletrat de la Cambra de Comerç de les Illes Balears i secretari de la Cambra a Eivissa i Formentera. Posteriorment fou Secretari General de Foment del Turisme a Eivissa fins a 1993.
Entre altres càrrecs, ha estat vicecònsol dels Països Baixos, fiscal comarcal suplent, subagent del banc Lloyd's i president de l'Skal Club d'Eivissa.
Políticament començà com a regidor d'Eivissa en 1965, i n'accedí a l'alcaldia el 1971, quan va dimitir l'alcalde Abel Matutes Juan, nomenat el 1970. Va ocupar l'alcaldia fins a 1974. Durant el seu mandat va signar el pacte amb els militars, per aconseguir que el Castell Blanca Dona i la zona dels Molins passessin a ser de propietat municipal.
Durant la transició democràtica milità inicialment en la UCD, del que en fou president a Eivissa i conseller del Consell General Interinsular i del Consell Insular d'Eivissa i Formentera de 1979 a 1981. Quan es va dissoldre la UCD va ingressar al Partit Demòcrata Popular, i es va presentar a les eleccions generals espanyoles de 1982 com a candidat al Senat d'Espanya per Eivissa-Formentera en coalició amb Aliança Popular. De 1982 a 1986 fou Secretari Segon de la Comissió de Reglament del Senat.
Fou elegit diputat per la mateixa circumscripció a les eleccions generals espanyoles de 1986 i 1989. Ha estat membre de les Comissions d'Economia, Comerç i Hisenda i del Defensor del Poble (1986-1989) i secretari segon de la Comissió d'Economia, Comerç i Hisenda (1989-1993).

## Referències

* ↑ «Fallece el exalcalde de Vila Enrique Ramón Fajarnés» (en castellà). PeriodicoDeIbiza.es, 14-09-2020. [Consulta: 15 setembre 2020].
* ↑ Ramon Fajarnés Arxivat 2016-03-03 a Wayback Machine. a l'Enciclopèdia d'Eivissa i Formentera
* ↑ «He disfrutado mucho con la política», entrevista a Diario de Ibiza, 2010
* ↑ Fitxa del Senat
* ↑ Fitxa del Congrés dels Diputats, III Legislatura
* ↑ Fitxa del COngrés dels Diputats, IV Legislatura
# Felsberg (Grisons)

Felsberg és un municipi del cantó dels Grisons (Suïssa), situat al districte d'Imboden.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Josep Llonch i Rafecas

Josep Llonch i Rafecas (Barcelona, 7 d'abril de 1959) és un antic jugador d'hoquei sobre patins català de les dècades de 1980 i 1990.

## Trajectòria

Va començar la seva carrera al CP Vilanova, amb qui debutà a Divisió d'Honor. Jugà al Claret de Sevilla mentre feia el servei militar i el 1980 ingressà al Liceo HC. L'any 1982 fou fitxat pel Reus Deportiu, però tot just una temporada més tard passà al FC Barcelona, on substituí el mític Carles Trullols. Al cap de cinc temporades en les quals fou dos cops campió d'Europa, el 1988 retornà novament al Reus. Jugà fins a 1993, any en què fou nomenat entrenador del conjunt reusenc.
Pel que fa a la selecció espanyola, jugà durant una dècada, de 1978 a 1988, i fou dos cops campió europeu.

## Palmarès
### Liceo HC

* Copa de la CERS:
** 1982
* Copa d'Espanya:
** 1982

### Reus Deportiu

* Copa d'Espanya:
** 1983

### FC Barcelona

* Copa d'Europa:
** 1983-84, 1984-85
* Recopa d'Europa:
** 1986-87
* Copa Continental:
** 1983-84, 1984-85
* Lliga d'Espanya:
** 1983-84, 1984-85
* Copa d'Espanya:
** 1985, 1986, 1987

### Espanya

* Campionat d'Europa:
** 1983, 1985
* Campionat d'Europa Júnior:
** 1978

## Referències

* 1 2 Closa, Antoni [et al.].. Diccionari del Barça. Barcelona: Enciclopèdia Catalana, 1999. ISBN 978-84-412-0126-2.
* ↑ «Los 10 de Trullols». Mundo Deportivo, 06-09-1988. [Consulta: 1r octubre 2015].
* 1 2 3 4 5 «Perfil a rinkhockey.net». rinkhockey.net. [Consulta: 1r octubre 2015].
* 1 2 3 4 «Llonch cambia el Barça por el Reus». Mundo Deportivo, 06-04-1988. [Consulta: 1r octubre 2015].